Asunto Oy Lohiverkko

ASUKASTIEDOTE 30.9.2020

 Asukkaitten palaillessa kesälaitumiltaan on esille noussut kysymyksiä jätteiden lajittelusta, esimerkiksi styrox, kuplamuovit, muoviämpärit ja -vadit.

 **Styrox, kuplamuovi, vaahtomuovi, elintarvikepakkaukset = muovijätettä**

 **Ämpärit, vadit, parvekelaatikot, pulkat yms. kovamuoviesineet = sekajätettä,**

 **kuten myös muovilelut, muovikorit ja 03-merkityt muoviesineet.**

Jokainen voi itsekin opiskella lajittelua HSY:n kotisivuilta (<https://www.hsy.fi/jatteet-ja-kierratys/jateopas/>), sieltä löytyy yleisohjeita, jopa opastusvideoita sekä kyselyapplikaatio, johon voi syöttää haluamansa esineen tai aineen nimen ja vastauksena saa jätelajin, johon esine tai aine kuuluu, esim. kysymys ’Tiskiharja’ saa vastauksen ’Sekajäte’.

 Jäteastiat on mitoitettu taloyhtiön asuntojen lukumäärän mukaan, ja niiden pitäisi riittää, jos lajitellaan oikein. Poikkeuksina ovat joulu, muutot ja koronan yleistämä etäasiointi nettikaupoissa, mutta näidenkin tuottamat tilapäiset, runsaat pakkausmateriaalimäärät ovat pienellä viitseliäisyydellä hallittavissa.

 Muistetaan laatikoitten litistäminen ja samanlaisten rasioitten pakkaus sisäkkäin.

 Jos tarvitset lisäohjeita, kysy isännöitsijältä.

 Syysterveisin,

 Hallitus